На основу члана 27. став 10. и став 11. Закона о јавној својини („Службени гласник РС“, број 72/2011, 88/2013, 105/2014, 104/2016-др. закон, 108/2016, 113/2017 и 95/2018), члана 20. став 3. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“, број 16/2018), члана 63. став 1. тачка 13. Статута града Краљева („Службени лист града Краљева“, број 6/19-пречишћен текст), члана 38. Одлуке о прибављању, располагању и управљању стварима и другим имовинским правима у јавној својини града Краљева („Службени лист града Краљева“, број 22/18) и члана 136. Закона о општем управном поступку („Службени гласник РС“, број 18/2016 и 95/2018- аутентично тумачење)

 Градско веће града Краљева**,** на Tридесет осмој (редовној) седници одржаној 19. јула 2021. године, донело је

**Р Е Ш Е Њ Е**

**I**

 Отуђује се покретна ствар из јавне својине и то мопед марке PIAGGIO тип LIBERTI 50 2T, број шасије ZAPC4910000018448, број мотора C426M42205, година производње 2014, Ивану Луковићу из Краљева, Жича 400, 36221 Жича, у поступку покренутом решењем Градског већа града Краљева број 011-134/2021-I од 07.06.2021. године.

**II**

 Покретна ствар ближе описана у ставу 1. диспозитива овог решења отуђује се по цени од 119.000,00 динара Ивану Луковићу из Краљева, Жича 400, 36221 Жича, као најповољнијем понуђачу на основу расписаног јавног огласа од 25.06.2021. године објављеном у недељном листу „Ибарске новости“ и интернет презентацији Града Краљева.

 Цена отуђења за покретну ствар ближе описану у ставу 1. овог члана ће се исплатити у целости пре закључења уговора, а најкасније у року од 20 дана од дана ступања на снагу овог решења.

**III**

 Односи између града Краљева и Ивана Луковића из Краљева, након правноснажности овог решења биће уређени уговором о отуђењу покретне ствари, који ће закључити градоначелник у име града Краљева и исти ће бити оверен пред Јавним бележником у Краљеву.

**IV**

 Ово решење ступа на снагу даном доношења и објавиће се у „Службеном листу града Краљева“.

**V**

 Решење доставити Одељењу за управљање имовином Градске управе града Краљева, Одељењу за привреду и финансије Градске управе града Краљева, Одељењу за заједничке послове Градске управе града Краљева, члановима Комисије и понуђачу.

**O Б Р А З Л О Ж Е Њ Е**

Одељење за заједничке послове Градске управе града Краљева упутило је Комисији за отуђење покретних ствари из јавне својине града Краљева дописе број 370/21 од 18.03.2021. године и 370-1/21 од 07.05.2021. године, којим је обавестило Комисију о потреби отуђења путничких моторних возила која су јавна својина града Краљева, а не користе се због техничке неисправности и некомплетности.

 Решењем Градског већа града Краљева број 011-182/2020-I од 27.07.2020. године образована је Комисија за отуђење покретних ствари из јавне својине.

 Решењем Градско већа града Краљева број 011-134/2021-I од 07.06.2021. године, покренут је поступак отуђења покретних ствари- возила из јавне својине града Краљева и расписан је јавни оглас за отуђење покретних ствари из јавне својине града Краљева.

 Јавни оглас за отуђење покретне ствари, ближе описане у ставу 1. ове одлуке је објављен на интернет презентацији Града Краљева и у недељном листу „Ибарске новости“ дана 25.06.2021. године. Рок за подношење понуда је био 12.07.2021. године.

 До окончања рока за подношење понуда за возило ближе описано у члану 1. овог решења пристигле су укупно 4 (четири) понуде.

 Комисија је приступила отварању понуда 12.07.2021. године, о чему је сачинила записник број 18/21 од 21.06.2020. године. Пре отварања понуда Комисија је констатовала да су све понуде пристигле у року као и да су прописно запечаћене и да нису оштећене.

 Након отварања понуде комисија је констатовала да су сви понуђачи доставили све тражене документе и доказ о уплати депозита, као и да је понуђач Иван Луковић из Краљева понудио највишу цену за возило наведено под редним бројем 5.

 Чланом 36. став 3. Одлуке о прибављању располагању и управљању стварима и другим имовинским правима у јавној својини града Краљева предвиђено је да: „ Градско веће, на предлог организационе јединице Управе надлежне за вођење евиденције о покретним стварима, доноси акт о отуђењу покретних ствари из јавне својине Града и објављује оглас о спровођењу поступка јавног надметања или прикупљања писаних понуда.“

 Чланом 36. став 4. Одлуке о прибављању, располагању и управљању стварима и другим имовинским правима у јавној својини града Краљева предвиђено је да текст јавног огласа, израђује организациона јединица Управе надлежна за управљање имовином.“

 Чланом 37. став 1. Одлуке о прибављању располагању и управљању стварима и другим имовинским правима у јавној својини града Краљева предвиђено је да: „Поступак отуђења покретних ствари из јавне својине Града јавним надметањем или прикупљањем писаних понуда спроводи Комисија за отуђење покретних ствари из јавне својине Града, коју образује Градско веће.

 Чланом 20. став 3. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“, бр. 16/2018) предвиђено је: „Поступак разматрања приспелих понуда спровешће се уколико на оглас пристигне најмање једна благовремена и потпуна понуда“.

 На основу свега наведеног одлучено је као у диспозитиву.

 Ово решење је коначно.

 **ПОУКА О ПРАВНОМ ЛЕКУ**: Против овог решења се не може изјавити жалба већ се може покренути управни спор, подношењем тужбе Управном суду, у року од 30 дана од дана достављања решења.

**Градско веће града Краљева**

Број: 011-209/2021-І

Дана:19.07.2021. године

 Председавајући Градског већа Заменик градоначелника града Краљева

 **Вукман Ракочевић**